ПСАЛЬМЫ.
121.
Сьпеў узыходжаньня. Узьнімаю я вочы мае да гораў, адкуль прыйдзе да мяне дапамога. 
Дапамога мая ад ГОСПАДА, Які стварыў неба і зямлю. 
Ён ня дасьць пахіснуцца назе тваёй, не задрэмле Той, Які захоўвае цябе. 
Сапраўды, не задрэмле і ня будзе спаць Той, Які захоўвае Ізраіля. 
ГОСПАД — Той, Які захоўвае цябе, ГОСПАД — цень твой праваруч цябе. 
Удзень сонца ня ўдарыць цябе, ані месяц уначы. 
ГОСПАД будзе захоўваць цябе ад усякага зла, будзе душу тваю Ён захоўваць. 
ГОСПАД будзе захоўваць выхад твой і ўваход твой ад цяпер і на вякі. 
